20.3.2015. Službeni list Europske unije L 76/3 I. (Nezakonodavni akti) UREDBE UREDBA KOMISIJE (EU) 2015/458 od 19. ožujka 2015. o izmjeni Uredbe (EZ) br. 657/2007 o provedbi Uredbe Vijeća (EZ) br. 1165/98 o kratkoročnim statistikama u odnosu na uspostavu europskih planova uzoraka (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama ('), a posebno treći podstavak članka 17., zajedno s točkom (d) prvog podstavka članka 17., budući da: (l) Uredbom (EZ) br. 1165/98 uspostavljen je zajednički okvir za izradu kratkoročnih europskih statistika o poslovnom ciklusu. Uredbom Komisije (EZ) br. 657/2007 (*) utvrđuju se pravila i uvjeti koji se primjenjuju na dostavljanje podataka koje provode države članice koje sudjeluju u europskim planovima uzoraka za kratkoročne statistike. Tim se pravilima omogućuje da se uvjeti europskih planova uzoraka prilagođavaju promjenama bazne godine. Ponderi za izradu europskih agregata svih kratkoročnih statističkih pokazatelja ažurirani su u 2013. Navedena promjena bazne godine dovela je do preispitivanja naslova djelatnosti NACE-a i proizvoda KPD-a odabranih za pojedine države članice koje sudjeluju u europskim planovima uzoraka. Potrebno je prilagoditi naslove djelatnosti NACE-a i proizvoda KPD-a kako bi se promjene iz prethodnih godina odrazile u relevantnosti pojedinih naslova djelatnosti NACE-a i proizvoda KPD-a. Uredbu (EZ) br. 657/2007 trebalo bi stoga na odgovarajući način izmijeniti. Mjere predviđene ovom Uredbom u skladu su s mišljenjem Odbora za europski statistički sustav, DONIJELA JE OVU UREDBU: Članak 1. Prilog Uredbi (EZ) br. 657/2007 zamjenjuje se Prilogom ovoj Uredbi. (') SLL 162, 5.6.1998., str. 1. () Uredba Komisije (EZ) br. 657/2007 od 14. lipnja 2007. o provedbi Uredbe Vijeća (EZ) br. 1165/98 o kratkoročnim statistikama u odnosu na uspostavu europskih planova uzoraka (SL L 155, 15.6.2007., str. 7.).